În contextul sextilei dintre Venus și Uranus din horoscopul zilei de mâine, se deschid oportunități pentru aprofundarea legăturilor sentimentale sau pentru a dezvolta colaborări și parteneriate benefice în contextele profesionale. Elementul de neașteptare și originalitate adus de Uranus se îmbină în mod armonios cu energia iubirii și a armoniei purtate de Venus, generând schimbări pozitive și conexiuni autentice. Este important să fim deschiși către aceste schimbări și să profităm de energiile cosmice favorabile pentru a consolida relațiile existente sau pentru a crea noi legături cu persoane ce ne pot aduce bucurie, creștere și sprijin în diverse aspecte ale vieții noastre.
Berbec
Ești tentat/ă mâine să dezvălui secrete ce ar trebui musai ținute fiindcă cineva te tot trage de limbă. Dacă insiști să îți ții buzele pecetluite, o să reușești să eviți acest risc. Ia aminte că e importat acum să dai dovadă că lumea se poate baza pe tine și că și cea mai mică greșeală poate să îți compromită reputația de persoană de încredere.
Taur
Știi care e cea mai scurtă cale către iubire? Nu, nu mâncarea, deși semnului tău îi place ideea că dragostea trece prin stomac, ci o conversație bună. Nu te gândi să filosofezi pe teme precum nemurirea sufletului, e mult mai la îndemână să discuți despre pasiuni comune. Să te apropii de cineva vorbind despre filmul sau cartea preferată e garanția romantismului acum.
Gemeni
Atenția ta la detalii e marcă înregistrată, dar uneori poate fi obositoare și pentru tine, și pentru ceilalți. Din fericire, nu e cazul acum, când această uluitoare capacitate de observație te va ajuta să rezolvi o problemă la muncă, înainte dinainte să fi apărut primele sale semne vizibile. Ești salvatorul/area echipei.
Rac
Ești mai vizibil/ă ca niciodată mâine, așa că e un prilej bun pentru a te marca disponibil/ă pe piața romantismului și a relațiilor. Nu e timpul să te conformezi cu orice sau să îți scazi așteptările, ci să țintești sus. Pe de altă parte, amintește-ți că nimeni nu îți poate citi gândurile, așa că, dacă simți ceva pentru cineva, fă-ți cunoscute sentimentele. E nevoie de curaj? Îl ai!
Leu
Ești obișnuit/ă cu scena, practic ai fost născut/ă ca să vrăjești publicul, dar mâine locul îți e mai degrabă în spatele cortinei de catifea. Lasă pe altcineva să primească atenția pe care odată o reclamai pentru tine. Împinge în față un amic care rareori îndrăznește să lupte pentru sine, dar ai grijă să nu îi depășești nivelul suportabil de confort.
Fecioară
Poate fi ușor neobișnuit pentru tine, dar mâine te va ajuta să ceri un sfat. Ai nevoie de un serviciu? Renunță să mai cercetezi singur/ă în online, măsurând recenzii și note ca să obții cea mai bună recomandare, și consultă-ți prietenii care să te îndrume spre excelența în materie. Vei învăța și să te deschizi, ceea ce îți va fi de folos în viitor.
Balanță
E clar că nu poți șterge cu buretele greșelile trecutului, și nici nu ar trebui fiindcă până la urmă ele te-au cizelat. Nu înseamnă însă că trebuie să te resemnezi cu ideea că, dacă ai dat-o în bară, atunci trebuie să te retragi. Un proiect "distrus" în trecut poate fi revigorat de noua ta atitudine, mai înțeleaptă și mai vizionară. Cine știe unde poate ajunge?
Scorpion
Cu Luna în semnul tău, ești îndemnat/ă să te mai ocupi și de propria persoană. Nu ne referim aici numai la self care, ci la ceva mult mai profund. De când nu ți-ai mai ocupat timpul cu o activitate care să îți placă cu adevărat? Hrănește-ți sufletul cu acel proiect creativ pe care îl tot amânai. Fă-l o prioritate acum, căci bucuria ta e o necesitate.
Săgetător
Intuiția îți e atât de frumos evidențiată de Luna în Scorpion, dar nici nu exagera așteptându-te ca acum să citești gânduri. E posibil să nu fii în continuare în stare să iei pulsul mulțimii sau să descifrezi intențiile cuiva. Explicația poate fi simplă, acest/acești om/oameni ascund ceva de tine. Nu încerca să înțelegi ce sau de ce, mai degrabă îndepărtează-te sau măcar arată-te precaut/ă.
Capricorn
Ce spui dacă în loc să te preocupi intens de afacerile tale, ai da prioritate mâine lucrului în echipă? Mai ales dacă simți că împingi singur/ă un bolovan spre culme, precum miticul Sisif, va fi esențial să le permiți colegilor să te ajute. E indicat și să discuți liber cu cineva care simți că e pe aceeași lungime de undă despre o idee care te preocupă. Se poate anunța o colaborare.
Vărsător
Cu cât îți permiți mai puțin să te lași distras/ă, cu atât vei ajunge mai departe cu un proiect, spun astrologii. Ai neapărată nevoie să îi dedici integral cât mai mult timp mâine. Mai întâi, găsește un loc unde să nu fii deranjat/ă; o cafenea izolată e o recomandare, dar și propria mașină poate funcționa în caz de urgență. La finalul zilei, răsplătește-te cu ceva frumos pentru seriozitatea ta.
Pești
În loc să diseci la nesfârșit aceeași problemă ce, crede-ne, nu va mai conta peste câteva zile, mai degrabă te scuturi de tendințele obsesive și te concentrezi pe a evolua. Luna în Scorpion îți dă atenție la detalii, așa că e un interval bun ca să rezumi un proiect sau să îți completezi CV-ul. Poți și să găsești un mentor sau să împarți din cunoștințele tale.